A mar Ligur (mare ligure en italián, mer ligurienne en francés) ye una mar que fa parte d'a mar Mediterrania y que se troba situata a o norte d'a isla de Corcega, estendillando-se por parte d'a costa sudoriental francesa, alto u baixo dende l'altaria de Mónegue, y plegando dica la peninsula italica, banyando as costas d'a Liguria y de parte d'a Toscana. En a suya parte norte se trova o golfo de Chenova y a o sudueste se comunica con a mar Tirrena por meyo d'un estreito dito canal de Piombino, a on se troba a isla d'Elba. Antiparte, se comunica con a mar Mediterrania con una muga ampla a o sudueste, fixata artificialment y sin de garra determinació cheografica clara.